﻿  IMPLICAŢIILE PARTICIPĂRII ASUPRA DEZVOLTĂRII LOCALE. STUDIU DE CAZ: HOREZU, JUDEŢUL VÂLCEA CLAUDIA PETRESCU rticolul porneşte de la întrebarea: Ce anume face ca un proiect de dezvoltarea locală să reuşească? În acest mod, A articolul analizează factorii ce contribuie la succesul procesului de dezvoltare locală şi a problemelor frecvente ce apar în cadrul acestui proces. Demersul nostru se concentrează pe evidenţierea rolului fundamental pe care îl joacă participarea tuturor actorilor sociali din comunitate în implementarea unui program de dezvoltarea locală. În final este prezentat şi dezbătut drumul parcurs de oraşul Horezu în cadrul proiectului de dezvoltare economică asumat de comunitate Cuvinte-cheie: dezvoltare locală, participare, comunitate, Program de dezvoltare. PARTICIPAREA PUBLICĂ ÎN CADRUL PROCESELOR DE PLANIFICARE STRATEGICĂ LOCALĂ Participarea desemnează implicarea actorilor sociali din comunitate în scopul de a modela planificarea strategică a dezvoltării locale în funcţie de toate opiniile existente şi de asemenea pentru a construi un cadru transparent ce poate determina creşterea implicării diverşilor actori sociali în atingerea obiectivelor. În consecinţa planificarea strategică reprezintă un element important pentru ceea ce Mark 1 . Astfel Randell (2004) numeşte „construirea spaţiilor de participare comunitară” putem spune că este un proces de capacitare a cetăţenilor şi grupurilor de interese, care le oferă posibilitatea de a face propriile analize, de a prelua comanda, de a câştiga încredere şi de a adopta propriile lor decizii. Participarea este procesul prin care stakeholderii (grupurile cu interes) influenţează deciziile de politică publică, respectiv alocarea resurselor şi accesul la bunurile şi serviciile publice. Participarea stakeholderilor la luarea deciziilor constituie un element ce contribuie la sustenabilitatea şi acceptarea socială a hotărârilor şi asigură transparenţa la nivelul politicilor publice. Conform definiţiei adoptată de Banca Mondială, participarea publică este procesul prin care cetăţenii influenţează deciziile care le afectează Adresa de contact a autorului: Claudia Petrescu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: claucaraiman@yahoo.com. 1 Apud Sandu, D., Dezvoltare comunitar. Cercetare, practic, ideologie, Iaşi, Editura Polirom, 2005, p. 77. CALITATEA VIEŢII, XX, nr. 3–4, 2009, p. 351–376 352 CLAUDIA PETRESCU 2 2 calitatea vieţii. Participarea este privită ca fiind un mijloc de influenţare a deciziilor de dezvoltare, nu doar ca implicare în implementarea proiectului/ programului/politicilor. 3 : În viziunea Băncii Mondiale obiectivele participării publice sunt 1. Empowerment/capacitare – o împărţire echitabilă a puterii şi un nivel înalt al conştiinţei politice. Astfel, rezultatul principal al dezvoltării va fi reprezentat de creşterea capacităţii cetăţenilor de a iniţia acţiuni singuri sau de a influenţa deciziile actorilor importanţi. 2. Creare de capacităţi – participarea contribuie la dezvoltarea stocului de capital uman a actorilor implicaţi astfel încât ei să poată avea o implicare eficientă la realizarea diferitelor politici/programe/proiecte. 3. Eficacitate – o mai bună îndeplinire a obiectivelor care răspund într-o măsură mai mare nevoilor cetăţenilor 4. Împărţirea costurilor – costurile de implementare a diverselor politici/programe/ proiecte vor reveni atât actorilor guvernamentali dar şi celorlalte grupuri interesate. 5. Eficienţă – scade timpul de implementare, obiectivele sunt îndeplinite mai uşor din moment ce sunt acceptate de către actorii locali şi răspund nevoilor populaţiei şi cu costuri mai mici. Asociaţia Internaţională pentru Participare Publică (IAP2) consideră că 4 : principalele valori ale participării publice sunt 1. Persoanele afectate de o decizie au dreptul de a fi implicate în procesul de luare a deciziei. 2. Opiniile exprimate de cetăţeni în cadrul procesului de participare publică trebuie să fie luate în seamă când se adoptă deciziile finale. 3. Participarea publică promovează decizii sustenabile datorită recunoaşterii nevoilor şi intereselor tuturor participanţilor. 4. Participarea publică urmăreşte şi facilitează implicarea tuturor actorilor care sunt pot fi afectaţi sau interesaţi de o decizie. 5. Participarea publică urmăreşte inputurile participanţilor in crearea modalităţilor de participare. 6. Procesul de participare publică presupune furnizarea de informaţii celor interesaţi astfel încât ei să se poată implica activ în luarea deciziei. 7. Procesul de participare publică trebuie să comunice celor implicaţi modul cum au fost integrate opiniile lor în decizia finală. BENEFICII ŞI RISCURI ALE PARTICIPĂRII Aşa cum am menţionat deja, există multe opinii care susţin procesul de participare ca fiind unul ce aduce multe beneficii guvernării democratice şi 2 Bhatnagar, B. şi Williams, A. C., Participatory Development and the World Bank, The World Bank, 1992, p. 177. 3 Ibidem, p. 177–178. 4 Vezi http://www.iap2.org/, accesat 23.07.2008. 3 IMPLICAŢIILE PARTICIPĂRII ASUPRA DEZVOLTĂRII LOCALE 353 cetăţenilor. Implicarea activă a cetăţenilor ca participanţi în cadrul democraţiei face ca guvernarea să fie din ce în ce mai democratică şi eficientă, favorizând construirea încrederii populaţiei în instituţiile publice. Datorită participării cetăţenilor, formularea politicilor publice este mai realistă, fiind bazată pe nevoile populaţiei, evaluările asupra politicilor se vor îmbunătăţii, iar clivajele dintre administraţie şi indivizi se vor reduce. 5 : Abordările participative permit guvernelor să 1. Colecteze date cât mai fidele şi reprezentative despre nevoile, priorităţile, capacităţile cetăţenilor şi impactul programelor. 2. Adapteze politicile/programele la condiţiile locale astfel încât resursele să fie utilizate eficient. 3. Furnizeze servicii calitative şi demand-responsive. 4. Mobilizeze resurse locale. 5. Îmbunătăţească utilizarea şi menţinerea facilităţilor şi serviciilor. 6. Crească recunoaşterea publică a realizărilor guvernului. 6 Renee A. Irvin şi John Sansbury (2004) identifică o serie de avantaje ale procesului de participare a cetăţenilor la luarea deciziei de politică publică, pe care le împart în două categorii, în funcţie de inputuri sau rezultate şi pentru două categorii de beneficiari – cetăţenii şi guvernarea. Figura 1 Avantaje ale participării cetăţenilor la adoptarea deciziilor de politică publică Avantaje ale cetăţenilor Avantaje ale guvernării Procesul • Educaţie – se învaţă de la ceilalţi • Educaţie – se învaţă de la cetăţeni şi în acelaşi de decizie şi se oferă informaţie timp se face informarea acestora. reprezentanţilor administraţiei. • Convingerea cetăţenilor concomitent cu • Convingerea guvernului. construirea încrederii şi calmarea anxietăţilor şi ostilităţilor. • Dezvoltarea deprinderilor unui civism activ. • Crearea de alianţe strategice. • Câştigarea de ligitimitate pentru deciziile adoptate. Rezultate • Realizarea obiectivelor. • Atingerea obiectivelor. • Câştigarea unui control asupra • Evitarea costurilor de neacceptare a deciziilor. procesului de politică publică. • Politici mai bune şi implementarea eficace a • Politici mai bune şi implementarea deciziilor. eficace a deciziilor. Sursa: Renee A. Irvin şi John Sansbury (2004). Utilizând oricare tip de participare – informarea, consultarea şi implicarea activă – guvernele întăresc relaţia lor cu cetăţenii. Care sunt motivele pentru care guvernele trebuie să îmbunătăţească relaţia cu cetăţenii? Sunt trei motive principale pentru realizarea acestui lucru: 5 Bhatnagar, B. şi Williams, A. C., op. cit., p. 4. 6 Irvin, R. A. şi Stansbury, J., Citizen participation in decision making: Is it worth the effort?, in „Public Administration Review”, nr. 64, 2004, p. 55–65. 354 CLAUDIA PETRESCU 4 • Politici publice mai eficiente – participarea cetăţenilor oferă guvernelor o bază solidă pentru elaborarea politicilor publice, asigurând o implementare mai bună a acestora. • Încredere în instituţiile publice – cetăţenii au posibilitatea de a afla de planurile autorităţilor publice, de a-şi exprima părerile şi de a oferite variante de soluţionare a diferitelor probleme. Implicarea aceasta creează un nivel de acceptare mai mare al rezultatelor politicii. Creşterea încrederii în instituţii oferă legitimitate acţiunilor guvernelor. • Întărirea democraţiei – informarea, consultarea şi participarea activă fac guvernele mai transparente şi mai responsabile. Îmbunătăţirea relaţiei guvern – cetăţean încurajează o implicarea activă a cetăţenilor în sfera publică. Oponenţii participării aduc ca argumente majore împotriva acestui proces 7 câteva dezavantaje, cum ar fi : – costuri iniţiale mari pentru crearea şi susţinerea abordărilor participative; – creşterea prematură a aşteptărilor; – substituirea informaţiei tehnice cu cea locală; – acapararea resurselor de dezvoltare de elitele locale. Atitudinea politicienilor faţă de cetăţeni reprezintă un factor major de stimulare a participării. Există două tipuri majore de încredere în cetăţeni a autorităţilor 8 publice : încrederea bazată pe cunoştinţe şi încrederea bazată pe sentimente. Încrederea bazată pe cunoaştere (knowledge – based trust) presupune ca autorităţile să considere că indivizii dispun de suficiente cunoştinţe şi deprinderi pentru a putea influenţa în mod constructiv deciziile politice. Încrederea bazată pe sentimente (affecte-based trust) are ca fundament credinţa autorităţilor că cetăţenii au un sistem de principii considerate dezirabile, cum ar fi integritatea şi onestitatea, pe care le manifestă în procesul de politică publică. Astfel, cu cât nivelul de încredere al autorităţilor publice în cunoştiinţele şi principiile cetăţenilor este mai mare cu atât ei vor promova o implicare activă a acestora în procesul de politică publică. Figura 2 Dezavantaje ale participării cetăţenilor la adoptarea deciziilor de politică publică Dezavantaje ale cetăţenilor Dezavantaje ale guvernării Procesul • Consum de timp. • Consum de timp. de decizie • Dezamăgire dacă opiniile sunt • Costuri ridicate. ignorate. • Crearea de ostilitate la adresa guvernului. Rezultate • Opoziţia stakeholderilor. • Pierderea controlului asupra deciziei politicii. • Adoptarea unor politici ineficiente. • Scăderea bugetului pentru alte proiecte. Sursa: Renee A. Irvin şi John Sansbury (2004). 7 Bhatnagar, B. şi Williams, A. C., op. cit., p. 4. 8 Yang, Kaifeng, Trust and Citizen Involvement Decisions: Trust in Citizens, Trust in Institutions, and Propensity to Trust, in „Administration&Society”, no. 38, 2006, p. 573–595. 5 IMPLICAŢIILE PARTICIPĂRII ASUPRA DEZVOLTĂRII LOCALE 355 Informarea, consultarea şi participarea activă presupun consum de resurse – timp, expertiză şi fonduri – ca orice altă activitate guvernamentală. Întrebarea care se pune este în ce măsură beneficiile participării depăşesc costurile implicate. Mulţi specialişti consideră că neimplicarea cetăţenilor în elaborarea politicilor publice are costuri mult mai mari, cele mai importante fiind neacceptarea politicii publice, contestarea ei, dificultăţi în implementare, care vor conduce la reluarea procesului de decizie. 9 (2004) stabilesc dezavantajele pe care Tot Renée A. Irvin şi John Stansbury le prezintă procesul de participare a cetăţenilor la luarea deciziei de politică publică, pe care le împart în două categorii în funcţie de inputuri sau rezultate şi pentru două categorii de beneficiari – cetăţenii şi guvernarea. FACTORI CARE ASIGURĂ SUCCESUL UNUI PROCES DE PARTICIPARE PUBLICĂ Participarea publică este influenţată de o serie de factori care ţin de decidenţii 10 politici, dar şi de cetăţeni sau grupuri de interese, precum şi de context : – timpul reprezintă un factor care poate influenţa participarea, deoarece perioada aleasă trebuie să corespundă cu disponibilitatea de timp a stakeholderilor; – existenţa unor grupuri de interese puternice – credibilitatea, organizarea şi abilitatea de a reprezenta interesele membrilor sunt aspecte importante care pot susţine participarea; – implicarea tuturor celor afectaţi – este de preferat ca toate grupurile afectate de problemă să fie reprezentate, pentru ca opiniile lor să fie avute în vedere în elaborarea deciziei finale; – transparenţa procesului – este necesar să existe deschidere pentru toţi cei afectaţi, astfel încât procesul să fie perceput ca fiind unul echitabil; – implicarea liderilor formali guvernamentali – stilul de conducere al liderilor guvernamentali este un factor care determină implicarea activă a celorlalţi actori şi exprimarea nedistorsionată a opiniilor; – prezenţa liderilor organizaţiilor societăţii civile – implicarea acestor lideri informali asigură, de cele mai multe ori, luarea în considerarea a opiniilor în adoptarea deciziei finale; – suportul autorităţilor sau decidenţilor – pentru ca participarea să aibă succes este nevoie ca autorităţile să ofere sprijin şi să includă recomandările primite în decizia finală; 9 Irvin, R. A. şi Stansbury, J., op. cit., p. 55–65. 10 Trousdale, W., The Manual „Strategic Planning for Local Economic Development” – A resource guide for local governments and civil society organizations (Manualul „Planificare strategică pentru dezvoltare economică locală – ghid pentru autorităţi locale şi organizaţii ale societăţii civile”), Ecoplan International, UN – Habitat, 2003, p. 21 356 CLAUDIA PETRESCU 6 – managementul procesului participării – conducerea unui proces participativ trebuie să medieze diferitele conflicte şi tensiuni care pot apărea, să ajute stakeholderii să negocieze, să stabilească reguli de lucru; – axarea pe interese comune şi nu pe cele personale – participanţii trebuie să se centreze mai puţin pe interesele personale şi mai mult pe cele generale, ale comunităţii. Participare şi dezvoltare Implicarea cetăţenilor în procesul de luare a deciziei permite acestora să îşi realizeze nevoia de autoîmplinire, dar principalele beneficii ale participării ţin de îmbunătăţirea calităţii guvernării. Gabriel Almond şi Sidney Verba se numără printre autorii care au adus în centrul atenţiei conceptul de participare plecând de la cel de cultură civică. Cultura civică este „o cultură pluralistă bazată pe comunicare şi persuasiune, o cultură a consensului şi diversităţi, o cultură care a permis 11 schimbarea, moderând-o însă” . Acest tip de cultură este una participativă, cetăţenii fiind orientaţi nu numai asupra „input-ului politic, ci sunt de asemenea 12 orientaţi pozitiv către structurile şi procesele de input” . Structurile de input desemnează partidele politice, grupurile de interese şi mediile de comunicare, iar precesul de input se referă la cererile care vin dinspre populaţie către politicieni şi la transpunerea acestor cereri în politici administrative. Gabriel Almond şi Sidney Verba (1996) au arătat că individul poate să joace rolul de beneficiar pasiv sau activ al acţiunilor statului: • parohial – relaţia individului cu societatea se rezumă la obţinerea bunăstării pentru el şi pentru familia lui (rol pasiv); • supus – individul este doar un subiect care îşi plăteşte taxele (rol pasiv); • cetăţean – individul se implică social (rol activ). În studiul lor asupra culturii civice, cei doi autori fac distincţie între două tipuri de competenţe – cetăţenească şi dependentă. Competenţa cetăţenească se referă la capacitatea indivizilor de a afecta „deciziile guvernamentale prin influenţa politică: 13 . prin formarea grupurilor, prin ameninţarea retragerii votului sau alte represalii” Competenţa dependentă vizează capacitatea indivizilor de a apela la „un set de legi 14 obişnuite şi sistematice în contactele pe care le au cu oficialii guvernamentali” . Participarea creează încredere în instituţiile publice, fapt care favorizează acceptarea de către cetăţeni a politicilor publice, uneori chiar şi a celor care îi dezavantajează. Mulţi autori consideră că există o legătură cauzală puternică între participare şi încrederea cetăţenilor, atât unii în alţii cât şi în instituţii. Literatura de specialitate evidenţiază patru tipuri de participare: voluntară, cointeresată, grupală sau forţată (Sandu, 2005). În cazul participării voluntare, se 11 Almond, G. şi Verba, S., Cultura civică. Atitudini politice şi democraţie în cinci naţiuni, CEU Press, Editura Du Style, 1996, p. 37. 12 Ibidem, p. 59. 13 Ibidem, p. 194. 14 Ibidem, p. 194. 7 IMPLICAŢIILE PARTICIPĂRII ASUPRA DEZVOLTĂRII LOCALE 357 presupune că cel care participă este beneficiar al activităţii/proiectului comunitar. Dumitru Sandu arată că putem vorbi de mai multe tipuri de participare, în funcţie de motivaţia pentru implicare: „motivaţie voluntară”, „forţată”, „cointeresată” sau „altruistă”, aceste motivaţii putând fi asociate cu „tradiţia, valorile, sentimentele 15 sau raţionalitatea raporturilor dintre scopuri şi mijloace” . Asistăm aici la o aplicare a tipologiei weberiene a acţiunilor umane ca fiind raţionale prin scop, prin valori, prin sentimente sau tradiţie la tipurile de participare. Figura 3 Tipuri de motivaţie pentru participarea comunitară Condiţii de libertate Raportul conştientizat între interesul personal şi cel de grup Participare... Discordant Concordant participare grupală (ca membru al unui voluntară participare dezinteresată grup) semivoluntară participare prin cointeresare sub constrângere participare forţată (funcţională sau disfuncţională pentru cel forţat să participe) Sursa: Sandu, D., 2005, p. 28. STUDIU DE CAZ: HOREZU, JUDEŢUL VÂLCEA Oraşul Horezu a fost beneficiarul unui proces de planificare strategică participativă, derulat între anii 2004–2005 de către Fundaţia Parteneri pentru Dezvoltare Locală. Programul iniţial, organizat de Fundaţia Parteneri pentru Dezvoltare Locală (FPDL) în colaborare cu UN HABITAT – Programul Naţiunilor Unite pentru Aşezări Umane –, a avut în vedere dezvoltarea cunoştinţelor şi tehnicilor care pot facilita procesele participative pentru elaborarea planurilor şi strategiilor de dezvoltare economică locală, pe baza manualului propus de expertul 16 , preşedinte al Ecoplan International. Oraşul Horezu a fost canadian W. Trousdale ales ca studiu de caz pentru acest program, datorită disponibilităţii pe care administraţia publică locală a dovedit-o, de a colabora şi participa la acţiunile prevăzute de program. În plus, Horezu a beneficiat de „o fiică a oraşului” care a fost implicată în proiectul celor de la UN HABITAT şi care dispunea de un capital sociouman şi relaţional ridicat în comunitate. Ea este cea care a discutat cu reprezentanţii administraţiei locale şi judeţene şi a facilitat implementarea proiectului în oraş. După încheierea acestui program derulat împreună cu UN HABITAT, FPDL a continuat să acorde sprijin oraşului Horezu în procesul de implementare a strategiei de dezvoltare economică locală, până în anul 2007, când strategia a fost revizuită. Cel de-al doilea proiect al FPDL, Parteneriat pentru dezvoltare economică locală s-a desfăşurat pe o perioadă de 18 luni, din iunie 2005 până în 15 Sandu, D., Dezvoltare comunitară. Cercetare, practică, ideologie, Iaşi, Editura Polirom, 2005, p. 29. 16 Trousdale, W., op. cit. 358 CLAUDIA PETRESCU 8 decembrie 2006. Activităţile proiectului au continuat eforturile FPDL începute în 2004 în Horezu, extinzând acest tip de experienţă către alte localităţi din cele două judeţe, în zona Oltenia de sub munte. Printre principiile şi conceptele care au stat la baza proiectului se numără: – planificarea strategică şi planificarea participativă; – cooperarea şi asocierea organizaţiilor locale; – dezvoltarea bazată pe resurse locale – naturale, construite, sociale şi umane; – dezvoltarea durabilă prin dezvoltarea integrată a sectoarelor economic, social şi mediu. Proiectul Parteneriat pentru dezvoltare economică locală a urmărit să construiască un model de dezvoltare locală durabilă în România. Abordarea pe care s-a bazat proiectul vizează formarea şi întărirea de capacităţi, luând în considerare condiţiile specifice existente la nivel local, prin identificarea nevoilor comunităţii şi a resurselor care pot facilita procesul de dezvoltare. Acest tip de abordare este specifică paradigmei cadrului larg cuprinzător de dezvoltare (comprehensive development framework) care are ca principii: planificarea strategică, participarea locală, încurajarea cooperării şi a asocierii organizaţiilor locale şi subliniază rolul capitalului uman şi social. Scopul programului a fost să crească capacitatea administraţiilor locale de a promova procesul de dezvoltare locală, prin: – elaborarea şi implementarea strategiilor de dezvoltare cu participarea comunităţii; – valorificarea oportunităţilor care apar prin programele de integrare a României în Uniunea Europeană. În anul 2005 am participat împreună cu o echipă de studenţi de la Facultatea de Sociologie şi Asistenţă Socială la culegerea şi analiza datelor necesare elaborării studiilor de potenţial ale comunităţilor cuprinse în cadrul proiectului, iar în 2007 am realizat evaluarea de impact a proiectului în toate cele opt localităţi. În articolul de faţă am ales să discutăm despre oraşul Horezu deoarece este considerat un exemplu de bună practică în domeniul planificării strategice derulate în mod participativ, datorită modului de organizare a procesului, a implementării şi rezultatelor obţinute. Profilul comunităţii Oraşul Horezu este cunoscut ca centru etnografic şi ca un vechi centru de ceramică populară. Din punct de vedere al ocupaţiilor tradiţionale, Horezu este cunoscut ca zonă de practicare a pomiculturii, creşterii animalelor (bovine, caprine, oi), olăritului şi de exploatare şi prelucrare a lemnului. Horezu este de asemenea un centru comercial tradiţional, loc de târg pentru schimbul de produse agricole şi utilitare (de uz casnic). În fine, numele oraşului Horezu este legat de mănăstirea Hurez, ansamblu monastic ridicat la sfârşitul secolului al XVII-lea, aflat pe lista patrimoniului mondial. 9 IMPLICAŢIILE PARTICIPĂRII ASUPRA DEZVOLTĂRII LOCALE 359 Teritorial Oraşul Horezu este amplasat în nord-vestul judeţului Vâlcea, în centrul depresiunii omonime, pe râul Luncavăţ, la poalele Măgurii Slătioarei (769 m altitudine). Teritoriul administrativ al oraşului cuprinde o suprafaţă de 117,7 kmp, din care peste 6 600 ha (56%) sunt păduri şi cca. 3 400 ha (29%) reprezintă păşuni şi fâneţe. Relieful cuprinde forme de luncă, terase şi dealuri piemontane. Teritoriul administrativ al oraşului cuprinde un număr de şapte localităţi: oraşul reşedinţă Horezu şi şase sate aparţinătoare Romanii de Jos, Romanii de Sus, Râmeşti, Ifrimeşti, Tănăseşti şi Urşani. Socio-demografic 17 Horezu are o populaţie de 6 807 locuitori. Populaţia este distribuită astfel: 57,5% în reşedinţă, 25,5% în Romanii de Jos şi Romanii de Sus şi cca. 17% în celelalte patru sate. După structura pe sexe, Horezu cuprinde 48% populaţie masculină şi 52% populaţie feminină. Tabelul nr. 1 Populaţia localităţilor oraşului Horezu* Nr. crt. Localitate Populaţie 2002* 1. Horezu 3 922 2. Romanii de Sus 965 3. Romanii de Jos 777 4. Urşani 470 5. Râmeşti 282 6. Ifrimeşti 210 7. Tănăseşti 190 Total 6 816 * Date recensământ 2002. Pe ansamblu, populaţia este mai puţin îmbătrânită decât în mediul rural (27,4%), dar peste valoarea specifică mediului urban (12,6%), menţinându-se însă sub valoarea medie pe judeţ (18,3% faţă de 21,6%). Grupa de vârstă 0–14 ani prezintă însă caracteristici diferite faţă de mediile judeţene, indicând o vitalitate superioară atât faţă de mediul urban (17,7%) cât şi faţă de cel rural (17,5%). Populaţia în vârstă de muncă se situează procentual pe o poziţie intermediară între valorile specifice mediului urban (69,7%) şi mediului rural (55,1%), fiind totodată superioară mediei judeţene (63,6%, faţă de 60,8% pe judeţ). În concluzie, deşi prezintă o structură feminizată şi îmbătrânită, populaţia oraşului Horezu nu este lipsită de o anumită vitalitate, exprimată, de altfel, şi de raportul constant pozitiv al sporului natural din ultimii ani. 17 Recensământul populaţiei şi locuinţelor din 2002 – date finale. 360 CLAUDIA PETRESCU 10 Ocupaţional La recensământul populaţiei din martie 1992, oraşul Horezu avea o populaţie activă de 2 672 de persoane, respectiv 39% din populaţia totală. Şomajul înregistrat la acea dată era superior valorii medii la nivel judeţean (15,94% faţă de 11,55%). Structura populaţiei salariale în 2002 indică o pondere de 21% a sectorului prelucrător, 9,3% a sectorului construcţii şi cca. 65% a sectorului terţiar, în care se remarcă ponderea mai mare a activităţilor comerciale şi de transport. În anul 2004, când a început procesul de planificare strategică participativă, oraşul Horezu traversa o perioadă de criză, care a început să se manifeste cu acuitate după 1996, odată cu încetarea principalelor activităţi productive în oraş, dar şi în împrejurimi (reducerea activităţii miniere în zona Alunu, Berbeşti). Confruntaţi cu lipsa locurilor de muncă în ramuri industriale, locuitorii oraşului s-au reîntors la ocupaţii tradiţionale, legate de exploatarea resurselor primare agricole, meşteşuguri sau activităţi comerciale de mică amploare. Pe fondul unei stări de recesiune economică, s-au dezvoltat, totuşi, câteva noi unităţi de producţie în domeniul confecţiilor metalice, firme de construcţii şi mai ales firme de transport de persoane şi mărfuri, care au absorbit o parte a forţei de muncă disponibile, demonstrând o anumită vitalitate a sectorului privat local. Au apărut, de asemenea, în ultimii ani sucursale ale unor importante bănci (BCR, BRD–GSG, Raiffeisen Bank) şi firme de asigurare. Horezu continuă să fie un „loc central”, servind comunele din imediata apropiere, dar şi pe cele aflate la 15–20 km distanţă, prin instituţiile care au o rază de servire teritorială: spital, liceu, poştă, judecătorie etc. şi organizând târguri de mărfuri săptămânale. Management public În 2004, la nivelul administraţiei publice locale principalele probleme erau legate de funcţionalitatea relaţiilor dintre compartimente, de lipsa unor compartimente cu rol de pregătire a unor documente strategice, prognoze, întreţinerea unei bănci de date locale, dialog cu agenţii economici, promovare locală şi de subdimensionarea compartimentului de urbanism. O altă problemă era cea a dotării administraţiei publice locale cu echipamente IT. Procesul de planificare strategică participativă Procesul de planificare strategică participativă a urmărit câteva elemente esenţiale ale proiectului de elaborare al strategiei de dezvoltare locală: reprezentativitatea, identificarea nevoilor, managementul comunicării în cadrul procesului de elaborare al strategiei, transparenţa, rolul facilitatorilor procesului şi impactul colaborării cu universităţile asupra dezvoltării locale. Reprezentativitatea participanţilor Procesului de planificare strategică participativă presupune asigurarea reprezentativităţii, astfel încât să existe participanţi din toate clasele şi grupurile 11 IMPLICAŢIILE PARTICIPĂRII ASUPRA DEZVOLTĂRII LOCALE 361 sociale. Este necesar să fie identificate toate grupurile sociale afectate, direct sau indirect, de deciziile ce vor fi adoptate, astfel încât să se asigure o reprezentare a diversităţii locale. Participarea tuturor grupurilor sociale locale permite realizarea unei implicări crescute a membrilor comunităţii în elaborarea direcţiilor strategice de dezvoltare, cât şi în implementarea proiectelor şi acţiunilor propuse. Această reprezentativitate a participanţilor conduce la „asumarea” documentului strategic de către comunitate. Se construieşte acel capital social, bazat pe încredere, toleranţă şi asociere, care constituie elementul esenţial al dezvoltării unei comunităţi, aşa cum consideră Robert Putnam, şi care este un indicator de succes în cadrul proiectelor derulate de către Banca Mondială şi Fondul Român de Dezvoltare Socială (FRDS). Mediatizarea proiectului în cadrul membrilor comunităţii s-a realizat, la început, prin intermediul unui concurs de desene elaborate de copii, pe tema „Cum va arăta localitatea noastră peste 10 ani?”. Acest concurs pentru copii a implicat indirect şi familiile acestora, care au contribuit cu idei la lucrările elevilor. Desenele tuturor copiilor au fost expuse şi locuitorii au putut să le vadă. Interesul lor pentru acest concurs de desene a fost ridicat, fapt demonstrat prin numărul mare de participanţi. Impactul acestei acţiuni a fost puternic în cadrul comunităţii, datorită faptului că acest moment este identificat de mulţi dintre intervievaţi ca fiind începutul proiectului sau modalitatea prin care au aflat despre proiectul Fundaţiei Parteneri pentru Dezvoltare Locală în comunitatea lor. Prima etapă în cadrul unui proces de planificare strategică participativă o constituie identificarea în cadrul comunităţii a grupurilor sociale şi a actorilor importanţi din cadrul fiecăruia. Echipa de implementare a proiectului, împreună cu lideri din comunitate, a identificat actorii locali reprezentativi pentru fiecare sector de activitate economică (turism, agricultură, transport marfă şi persoane, meşteşuguri, comerţ, industrie), administraţia publică locală, instituţiile publice (şcoala, casa de cultură, bibliotecă, muzee). Din cadrul acestora au fost selectaţi atât lideri formali, dar şi cei informali. La elaborarea strategiei de dezvoltare locală au participat majoritatea actorilor importanţi în comunitate. Au fost reprezentanţi ai administraţiei publice locale, ai sectorului de afaceri, proprietari de pensiuni, consilieri, cadre didactice. Grupurile sociale slab reprezentate în cadrul atelierelor de planificare strategică au fost meşteşugarii (meşterii olari, cei care produc covoare şi alte obiecte populare), agricultorii (crescătorii de animale, apicultorii, „căpşunarii”) şi rromii. Au participat toţi actorii importanţi, în special elitele din cadrul grupurilor sociale şi în special toţi cei care au fost interesaţi să se facă ceva (reprezentant APL). A fost o participare mult mai mare decât ne aşteptam. Mulţi au venit din curiozitate la început şi apoi au rămas fiindcă le-a plăcut (reprezentant APL). Putem vorbi de o participare a elitelor în cadrul procesului de planificare strategică derulat în Horezu deoarece majoritatea persoanelor deţineau un capital sociouman ridicat. De asemenea, a fost o reprezentativitate limitată pe grupuri, jumătate dintre participanţi fiind din cadrul administraţiei publice, 40% din instituţiile publice locale (şcoală, cămin cultural, liceu) şi 10% din partea agenţilor economici şi organizaţiilor neguvernamentale. 362 CLAUDIA PETRESCU 12 Identificarea nevoilor Elaborarea unei strategii de dezvoltare presupune o cunoaştere exactă a nevoilor comunitare şi a resurselor de care dispune localitatea. Identificarea nevoilor şi a resurselor comunitare s-a realizat, la început, prin intermediul unor analize SWOT (puncte tari, puncte slabe, oportunităţi, ameninţări) elaborate împreună cu participanţii la atelierele de planificare strategică. Ulterior au existat şi studii de evaluare a potenţialului de dezvoltare economică al zonei, în care au fost analizate: resursele (umane şi sociale, naturale, construite şi tehnologice, financiare), potenţialul de dezvoltare turistică, posibilităţile de dezvoltare ale ecoturismului, datele referitoare la agenţii economici. Aceste studii de evaluare a potenţialului de dezvoltare economică a localităţilor au fost elaborate de experţi în domeniu, pe baza datelor furnizate de către instituţiile publice locale, chestionarelor aplicate populaţiei, datelor obţinute din aplicarea de chestionare agenţilor economici de către studenţi în cadrul Şcolii de vară 2005, datelor existente la INS, interviurilor cu experţi locali etc. Realizarea unei analize SWOT a potenţialului zonei împreună cu participanţii la atelierele de planificare strategică a fost considerată ca binevenită. Foarte utilă, pentru că era o premieră pentru Horezu să identifice problemele şi oportunităţile (reprezentant ONG). Aceste studii de evaluare a potenţialului au fost utilizate la elaborarea strategiei, participanţii cunoscând nevoile şi resursele existente şi ce oportunităţi de dezvoltare are localitatea lor: Ne-au folosit foarte mult aceste studii, pentru că e important să ştii de unde pleci. Au fost importante la dezvoltarea viziunii. Au fost atinse puncte de care ne loveam (reprezentant APL). Foarte utile, pentru că dau o direcţie de dezvoltare, o orientare în contextul actual de dezvoltare socioeconomică (reprezentant instituţie publică). Folosim datele în cadrul APL pentru proiecte, pentru prezentarea zonei. Era dificil din punct de vedere logistic pentru APL să facă aceste studii (reprezentant APL). Datorită acestor studii de evaluare a potenţialului, autorităţile consideră că au reuşit să acceseze proiecte de finanţare înaintea altor localităţi: Cu ajutorul lor am reuşit să pornim la drum cu o secundă înaintea celorlalţi (reprezentant APL). Managementul comunicării Procesul de planificare strategică desfăşurat în formă participativă permite actorilor să îşi exprime punctele de vedere şi să existe un schimb constructiv de idei între cei implicaţi, care să conducă la alegerea soluţiei celei mai bune pentru rezolvarea unei probleme. Din acest motiv planificarea strategică a fost apreciată a reprezenta un exerciţiu democratic în interesul comunităţii (reprezentant APL). Lucrul pe ateliere a înlesnit comunicarea şi schimbul de idei între participanţi: s-a lucrat pe echipe şi a fost eficient că ideile s-au împletit (reprezentant APL). Astfel şi cei mai puţin „curajoşi” au putut să îşi exprime punctul de vedere. Modalitatea de lucru în cadrul procesului de planificare strategică a avut ca efect o implicare activă a tuturor celor care au participat: 13 IMPLICAŢIILE PARTICIPĂRII ASUPRA DEZVOLTĂRII LOCALE 363 Nu a fost pasivitate, au fost oameni dinamici, cu idei, nu s-au sfiit să îşi spună punctul de vedere (reprezentant instituţie publică). Indivizii au fost puşi la treabă, nu neapărat că vroiau ei, dar… (reprezentant agenţi economici). Toţi participanţii la atelierele de planificare strategică apreciază că ideile exprimate de către ei în cadrul procesului de elaborare a documentului strategiei se regăsesc în forma finală a acestuia: 90% din ideile exprimate s-au regăsit în forma finală a documentului (reprezentant APL). Facilitarea Procesul de elaborare a strategiei de dezvoltare locală din Horezu a fost mediat de un facilitator extern cu experienţă în domeniu. În cadrul procesului de elaborare a strategiei prin metodă participativă este deosebit de important ca facilitatorul să antreneze toţi actorii implicaţi, să extragă esenţa din ideile lor, să îi lase să se exprime liber, dar să şi aplaneze eventualele conflicte ce pot avea loc. Practic, facilitarea este o ştiinţă, dar şi o artă, în acelaşi timp. Evaluarea efectuată a arătat faptul că facilitatorii FPDL au ştiut să îşi realizeze obiectivele implicând toţi participanţii. Datele indică faptul că a fost o facilitare de succes, caracterizările făcute de către participanţi fiind la superlativ: profesionalism, eficienţă, coerenţă în acţiuni. Organizarea şi coordonarea bună au asigurat participarea tuturor actorilor locali interesaţi. Facilitatorii au reuşit să implice activ toţi participanţii la elaborarea strategiei şi au structurat ideile exprimate de către participanţii la ateliere, dându-le o formă „mai ştiinţifică” în documentul final: FPDL a fost un coagulator al energiilor şi ideilor interesante (reprezentant instituţie publică). Transparenţa procesului Participarea reprezentanţilor diferitelor grupuri sociale la elaborarea strategiei a depins şi de modul cum erau oferite informaţiile. Administraţia locală a făcut publice rezultatele întâlnirilor cu actorii sociali locali, iar participanţii la atelierele de lucru au avut sarcina de a prezenta şi celorlalţi localnici cele discutate. Rezultatele diferitelor studii au fost prezentate în cadrul unor dezbateri publice, conferinţe, workshop-uri, întâlniri publice. Includerea observaţiilor participanţilor în documentul final al strategiei a condus la o implementare facilă a direcţiilor de dezvoltare propuse. Impactul colaborării cu universităţile asupra dezvoltării locale Colaborarea cu Universitatea de Arhitectură şi Urbanism şi cu Universitatea Bucureşti, Facultatea de Sociologie şi Asistenţă Socială a fost utilă atât pentru procesul de elaborare a strategiei de dezvoltare economică locală, cât şi pentru implementarea acesteia. În cadrul proiectului au fost organizate două şcoli de vară unde au participat studenţi, dar şi tineri din localitate. Prima Şcoală de vară organizată în şi pentru 364 CLAUDIA PETRESCU 14 Horezu, din 2004, a fost realizată în colaborare cu Universitatea de Arhitectură şi Urbanism, iar în urma lucrărilor elaborate de către studenţi a fost regândit planul urbanistic general al oraşului Horezu, au fost elaborate pliantele de prezentare a localităţii, s-au făcut studii de amplasare a zonelor de campare pentru turişti, s-au propus trasee turistice etc. Cea de-a doua Şcoală de vară, organizată în 2005, cu colaborarea Universităţii de Arhitectură şi Urbanism şi cu Universitatea Bucureşti, Facultatea de Sociologie şi Asistenţă Socială a permis culegerea de date statistice despre agenţii economici din şapte din cele opt comunităţi (Horezu, Costeşti, Măldăreşti, Novaci, Polovragi, Crasna, Vaideeni). Aceste date statistice au fost utilizate la întocmirea studiilor de evaluare a potenţialului de dezvoltare economică a localităţilor. Aceste şcoli de vară au implicat şi tinerii din comunitate, care au însoţit studenţii şi au adus cu ei o bogată cunoaştere a specificului local. Au fost organizate dezbateri publice pe baza rezultatelor acestor şcoli de vară cu participarea oamenilor din comunitate şi a autorităţilor publice locale şi judeţene. Lucrările elaborate de către studenţii celor două şcoli de vară sunt folosite ca studii de fezabilitate în cadrul proiectelor de finanţare întocmite de către primării. Pe lângă cele două şcoli de vară au mai existat două proiecte realizate împreună cu Universitatea de Arhitectură şi Urbanism: concursul de idei de proiecte de dezvoltare economică pentru zona Treapt (Horezu) şi proiecte de dezvoltare a zonei Oltenia de sub munte. Impactul tuturor acestor colaborări cu instituţiile de învăţământ superior este considerat foarte mare, deoarece au venit tineri cu idei noi, pe care şi le-au susţinut bine reuşind astfel să schimbe mentalitatea autorităţilor locale (reprezentant ONG). Din acest motiv, primăria Horezu ar dori o permanentizare a acestei colaborări cu studenţii, benefică pentru ambele părţi: pentru comunitate, deoarece beneficiază de expertiză şi pentru universităţi, deoarece pot pune în practică ceea ce au învăţat studenţii. Implementarea strategiei de dezvoltare locală În cadrul atelierelor de planificare strategică a avut loc un schimb de idei constructiv între participanţi, concretizat în formularea a patru direcţii strategice de dezvoltare a localităţii: 1. valorificarea prin turism a resurselor naturale şi culturale; 2. formarea unor structuri asociative care să sprijine dezvoltarea de parteneriate în beneficiul comunităţii; 3. creşterea valorii adăugate în exploatarea resurselor agricole, forestiere, activitatea meşteşugărească tradiţională şi mica industrie; 4. creşterea capacităţii administraţiei publice locale pentru asumarea unui rol proactiv în dezvoltarea economică locală. ¾ Valorificarea prin turism a resurselor naturale şi culturale În anul 2005, Horezu a obţinut statutul de staţiune turistică de interes local prin HG 936/2005, fapt ce a permis accesarea unor fonduri PHARE de reabilitare a infrastructurii turistice. Titlul proiectului este Reabilitarea şi dezvoltarea 15 IMPLICAŢIILE PARTICIPĂRII ASUPRA DEZVOLTĂRII LOCALE 365 infrastructurii generale şi turistice în zona cultural-istorică a Depresiunii Horezu şi a fost recomandat spre finanţare în 2007, fiind dezbătut public. Primăria şi consiliul local au decis prin HC 2004 să declare satele componente ale oraşului Horezu ca spaţii rurale, pentru a face posibil accesul agenţilor economici din aceste sate la programul SAPARD.În anii 2005–2006, prin programul SAPARD au fost construite cca. 10 pensiuni noi în Horezu, lucru ce nu a fost posibil până atunci, deoarece aceste fonduri europene nerambursabile erau acordate numai pentru mediul rural. Un alt proiect important pentru dezvoltarea turistică a staţiunii este Oltenia de Nord, viitoare destinaţie ecoturistică, care s-a derulat între 2006 şi 2007 şi a implicat localităţile Horezu, Polovragi, Costeşti, Vaideeni. Proiectul, cu o valoare de 39 050 lei, a fost finanţat de Fundaţia pentru parteneriat „Miercurea Ciuc” şi a inclus printre activităţile sale, organizarea unor cursuri pentru ghizi turistici montani, promovarea obiectivelor turistice din zona Depresiunii Horezu, marcarea unor obiective şi trasee turistice etc. În luna februarie 2008, prin Asociaţia „Depresiunea Horezu” a fost depus la Ministerul Întreprinderilor Mici şi Mijlocii, Comerţului şi Turismului proiectul „Depresiunea Horezu – Destinaţie Europeană de excelenţă”, în valoare de peste 40 000 de euro. Proiectul a câştigat primul loc, zona urmând a fi promovată în străinătate la trei târguri internaţionale de turism. În ultimii doi ani a crescut numărul de pensiuni cu cca 12 şi ca urmare a participării unor membrii din comunitate la cursuri pentru administratori de pensiuni şi la schimburi de experienţă cu alte zone, precum Rucăr–Bran şi Bucovina. Participarea la aceste cursuri a făcut să crească nu numai numărul spaţiilor de cazare, ci şi calitatea serviciilor oferite de către acestea. Un aspect important îl reprezintă organizarea unor tabere de vară de ceramică pentru copii unde s-a realizat un parteneriat între proprietarii de pensiuni şi meşterii olari. De asemenea, a fost înfiinţată agenţia de turism Sivatrans, care în anul 2006 a organizat transportul la obiectivele turistice pentru taberele de copii. Pentru atragerea de turişti în extrasezon au fost organizate alte evenimente cum ar fi: Târgul ceramicii populare „Cocoşul de Hurez”, Zilele oraşului Horezu, Festivalul „Colindul sfânt şi bun”, Târgul de la Romanii de Jos, Raliul maşinilor de teren, Cupa oraşului la fotbal. Festivalul ceramicii populare româneşti “Cocoşul de Hurez”, a devenit o manifestare internaţională, cele două ediţii din anii 2006 şi 2007, bucurându-se de prezenţa unor oaspeţi de seamă din Franţa, Belgia şi Germania. Ca urmare a succesului acestei manifestări, a fost iniţiată şi ediţia de toamnă sub forma unui târg al meşteşugarilor, în aceeaşi perioadă cu sărbătorirea Zilelor oraşului. Deoarece turismul a fost identificat ca prioritate, s-a decis înfiinţarea unei staţiuni turistice în apropiere, zona Vf. lui Roman. În acest scop au fost concesionate 400 de loturi de teren pentru construcţia de case de vacanţă şi pensiuni. Loturile sunt de 1000mp şi în acest moment se încearcă aducerea de utilităţi în zonă şi refacerea drumului de acces. Pentru refacerea drumului de acces s-a obţinut deja finanţarea prin SAPARD, componenta 3.5 Silvicultură. 366 CLAUDIA PETRESCU 16 Ca urmare a atestării localităţii Horezu ca staţiune turistică, atestare obţinută prin H.G.R. nr. 936 din 18 august 2005, s-a impus necesitatea înfiinţării postului de consilier pe probleme de turism, în cadrul administraţiei publice locale. Stabilirea unor atribuţiuni clare în domeniul dezvoltării turismului a condus la obţinerea unor rezultate bune, atât prin creşterea numărului de turişti în zonă, cât şi în ceea ce priveşte promovarea localităţii şi a potenţialului său turistic în mediile de specialitate, prin numeroase apariţii în presa, editarea unor materiale de prezentare, participarea la târgurile de turism etc. Promovarea zonei turistice Oltenia de sub munte şi implicit a localităţii Horezu s-a făcut prin site-urile www.horezuonline.ro şi www.olteniadesubmunte.ro, dar şi prin participarea în anul 2006, 2007 şi 2008 la târguri de turism: Târgul Naţional de Turism, Târgul de turism Rustica şi Târgul Internaţional de Turism. De asemenea, au fost tipărite hărţi turistice pentru zona Oltenia de sub munte şi alte materiale de promovare a localităţii Horezu şi a zonei. Alte activităţi realizate pentru promovarea valorilor culturale şi naturale din zonă au fost: întocmirea unui calendar al manifestărilor din localitate şi împrejurimi; crearea unei baze de date privind atracţiile turistice din zonă prin inventariere şi fotografiere; editarea unor materiale publicitare (CD-uri de prezentare a oraşului Horezu în limba română şi limba franceză, pliante, flyere, panouri de informare turistică); difuzarea de materiale şi informaţii turistice, transmiterea de materiale de prezentare către agenţii de turism, site-uri (ex. www.dordeduca.ro ), participarea ceramiştilor şi meşteşugarilor din zonă la diverse întâlniri/demonstraţii, reprezentând oraşul Horezu (ex. Muzeul Satului, Hotel Phoenicia, Mariott, târguri de profil, Franţa, Belgia, Grecia etc.); asocierea la organizaţii de turism, precum: Asociaţia de Turism Oltenia (ATO), Asociaţia Naţională de Turism Rural, Ecologic şi Cultural (ANTREC), iar de curând suntem membri ai Biroului Internaţional de Turism Social şi Solidar (BITS) cu sediul la Bruxelles; înregistrarea la OSIM a mărcii „Cocoşul de Hurez”, marcă ce poate fi aplicată pe diferite produse obţinute la nivelul localităţii Horezu sau preluată de alţi producători din ţară. ¾ Formarea unor structuri asociative care să sprijine dezvoltarea de parteneriate în beneficiul comunităţii. Dacă la începutul proiectului, viaţa asociativă în Horezu era extrem de redusă, sau mai bine spus lipsea cu desăvârşire, în acest moment datele culese indică un număr de 12 asociaţii înfiinţate. Au fost înfiinţate: – asociaţii ale agricultorilor: Asociaţia „Horezeanca” a crescătorilor de animale, Asociaţia crescătorilor de ovine, caprine, porcine şi albine Urşani; – asociaţii culturale şi civice: Fundaţia „Sfinţii martiri Brâncoveni”, Fundaţia „Iris”, Asociaţia Civică Horezu, Asociaţia Nadia Duca, Asociaţia TinEcoArt, Asociaţia de tineret şi seniori fără frontiere, Asociaţia „Ecomond”, Asociaţia „Văleanu” a rromilor din Săliştea, Liga femeilor cu spirit civic, Asociaţia meşterilor olari din Horezu. În anul 2008 s-a reuşit înfiinţarea unei Asociaţii a meşterilor olari din Horezu, fapt extrem de greu de realizat, deoarece participarea olarilor la procesul de elaborare şi implementare a strategiei a fost extrem de redus. Pentru a îşi face 17 IMPLICAŢIILE PARTICIPĂRII ASUPRA DEZVOLTĂRII LOCALE 367 această asociaţie ceramiştii au fost stimulaţi de către administraţia publică locală care le-a achiziţionat zece căsuţe şi le-a amplasat pe un loc ce ţine de domeniul public în care olarii să îşi poată expune marfa „la şosea”. Pe lângă aceste asociaţii locale a fost înfiinţată Asociaţia intercomunală „Depresiunea Horezu” care are ca scop principal pregătirea şi promovarea, la toate nivelurile, de proiecte pentru: aducţiunea gazului metan; reabilitarea drumurilor, inclusiv a celor ce duc în zona montană; modernizarea şi extinderea infrastructurii locale de servicii comunale – reabilitare şi extinderea alimentării cu apă potabilă şi canalizare; realizarea unei gropi de gunoi ecologice pentru toată zona; declararea şi obţinerea atestatului de „zonă turistică”; folosirea locaţiilor existente pentru atragerea de investitori, prieteni şi organizaţii internaţionale, în folosul locuitorilor din zona depresiunii Horezu. Asociaţia intercomunală este un concept inovativ în spaţiul românesc şi presupune cooperarea între mai multe comunităţi, în scopul realizării dezvoltării integrate a unei zone. Ca să se poată face dezvoltare este nevoie de colaborarea între localităţile învecinate. Asocierea intercomunală sau intercomunalitatea reprezintă o formă distinctă de asociere, rezervată exclusiv consiliilor locale, având la bază un areal geografic bine definit, relaţiile teritoriale tradiţionale existente de-a lungul timpului, colaborarea sau constituirea unor alianţe strategice între localităţi de dimensiuni relativ mici, având drept scop o dezvoltare economică locală şi regională unitară. Caracterul distinctiv al intercomunalităţii rezidă din transferul de competenţe pe care consiliile locale le fac către asociaţia intercomunală. Este vorba despre un transfer limitat al acestor competenţe care – exercitate în cadrul lărgit al teritoriului intercomunitar – permit o gestionare integrată, mai eficientă, a resurselor naturale, economice şi sociale. Majoritatea proiectelor actuale derulate în comunitate se derulează de către Asociaţia „Depresiunea Horezu”. Această asociaţie a fost înfiinţată iniţial pentru a putea accesa mai uşor fonduri şi are ca principali membri pe reprezentanţii administraţiei publice care au avut rolul cel mai activ în procesul de elaborare şi implementare a strategiei de dezvoltare. Asociaţia „Depresiunea Horezu” a câştigat un proiect prin programul Phare 2006, care are ca scop crearea unui centru de dezvoltare microregională în Horezu şi elaborarea unei strategii de dezvoltare microregională. Prin intermediul acestui centru vor fi elaborate proiecte de finanţare pentru toată regiunea. Pentru a dezvolta toată regiunea Oltenia de sub munte s-a înfiinţat o asociaţie regională – Asociaţia Oltenia de sub Munte – la care iau parte localităţile: Horezu, Costeşti, Măldăreşti, Tomşani, Vaideeni, Polovragi, Novaci, Crasna. Oraşul Horezu a devenit membru al Asociaţiei oraşelor din România şi al Federaţiei Autorităţilor locale. Proiectul cu asociaţia intercomunală înfiinţată în Horezu a fost prezentat la una dintre întâlnirile Asociaţiei oraşelor din România şi într-un număr al revistei editate de aceasta, ca fiind un exemplu de bună practică în materie. ¾ Creşterea valorii adăugate în exploatarea resurselor agricole, forestiere, activitatea meşteşugărească tradiţională şi mica industrie. 368 CLAUDIA PETRESCU 18 Au apărut unităţi economice noi sau altele au fost reînfiinţate: fabrica de lapte, centrul de achiziţii fructe, secţii ale cooperaţiei (covoare şi ceramică). Prin proiectul SAPARD Modernizarea unităţii de procesare a laptelui SC Five Continent Horezu – s-a realizat reabilitarea şi aducerea la standarde europene a fabricii de lapte, care şi-a început deja activitatea şi a condus la crearea a 20 de locuri de muncă. Pe lângă aceste activităţi economice a fost deschis un centru de consultanţă în afaceri UGIR 1903. În ceea ce priveşte meşteşugurile, au apărut noi puncte de desfacere a produselor olarilor: sunt 16 în 2008 faţă de două în 2005. Privind promovarea meşterilor, acesta se face în acest moment pentru toţi meşterii, atât în ţară cât şi în străinătate, atât prin intermediul internetului cât şi prin diferitele materiale publicitare şi prin participarea la târguri naţionale şi internaţionale de turism. ¾ Creşterea capacităţii administraţiei publice locale pentru asumarea unui rol proactiv în dezvoltarea economică locală. Creşterea capacităţii administraţiei publice s-a realizat prin participarea personalului la cursuri de formare, ca planificarea şi managementul bugetelor locale, managementul în APL, managementul proiectelor. Aceste cursuri au fost oferite de FPDL, Asociaţia Oraşelor, Asociaţia ProDemocraţia, Conrad Adenauer, Institutul de Politici Publice, SC Inform Rm. Vâlcea. Aşa cum am spus de la început, proiectul a vizat întărirea capacităţilor locale existente de dezvoltare şi formarea altora noi. Trainingurile la care au participat membrii administraţiei publice locale au urmărit tocmai formarea de capacităţi necesare dezvoltării locale. O altă măsură specifică este angajarea de personal cu responsabilităţi specifice pentru promovarea oraşului, integrare europeană şi relaţii publice. Activitatea primăriei a fost modernizată prin achiziţionarea de echipamente, prin intermediul programului Phare Modernizare şi integrare pentru administraţia publică locală. Se intenţionează introducerea certificării ISO 9001 privind managementul calităţii serviciilor din APL. Un plus de eficienţă a fost dat de crearea paginii web a primăriei, care este utilizată pentru marketing-ul activităţilor economice şi informarea cetăţenilor. Această pagină web a obţinut locul III pe ţară la concursul Comunitatea Virtuală. Din datele culese de la persoanele intervievate a reieşit că în ultimii ani au fost elaborate peste douăzeci de proiecte de finanţare, dintre care cincisprezece au obţinut finanţarea, iar celelalte sunt în procedură de evaluare. Dintre cele mai recente programe, amintim: în cadrul Programului Phare 2005–2006 Reforma Sectorului Administraţiei Publice – Fondul de Modernizare pentru Dezvoltarea Administraţiei la Nivel Local, Consiliul local Horezu şi „Asociaţia Depresiunea Horezu” în nume propriu şi în parteneriat cu Consiliul Judeţean Vâlcea, Instituţia Prefectului Judeţului Vâlcea şi consiliile comunale din jurul nostru, au depus şi obţinut finanţare pentru trei proiecte: „10 pentru o administraţie publică modernă în România”, „Dezvoltarea serviciilor de voluntariat pentru situaţii de urgenţă în zona oraşului Horezu” şi „Guvernare electronică în judeţul Vâlcea prin interconectarea 19 IMPLICAŢIILE PARTICIPĂRII ASUPRA DEZVOLTĂRII LOCALE 369 polilor de dezvoltare locală într-o reţea virtuală securizată”. Valoarea totală a celor trei proiecte se ridică la suma de 350 910 euro. Proiectele au primit deja finanţarea şi se află în diferite faze de implementare. Proiectele cuprind activităţi de realizare a unei strategii de dezvoltare micro-regională, dotarea şi instruirea serviciilor de voluntariat pentru situaţii de urgenţă din micro-regiune, realizarea unei reţele virtuale de comunicare între localităţile componente etc. Un pas înainte a fost făcut prin elaborarea de proiecte pentru investiţii viitoare. Asistăm, astfel, la aplicarea unor principii de new public management în cadrul administraţiei locale, guvernarea prin programe/proiecte, ceea ce permite o mai bună planificare bugetară. Astfel, în Horezu au fost făcute încă 55 de propuneri de proiecte pentru investiţii în următorii ani. Asumarea unui rol proactiv de către administraţie locală este demonstrată nu numai prin iniţierea de proiecte, ci şi prin iniţierea unor proiecte în parteneriat cu alte primării (proiectul de reabilitare a infrastructurii turistice), atragerea prin scrisori şi invitaţii a unor personalităţi (vizita prinţului Charles la mănăstirea Hurezi în 2005) şi realizarea unui acord de înfrăţire cu oraşul La Detrousse din Franţa. Administraţia locală este partener în alte trei proiecte care au ca scop stimularea participării locale: „Cetăţeanul şi decizia publică în secolul XXI” (implementat de către Centrul de Resurse pentru Participare Publică), „10 pentru o administraţie publică modernă în România” (implementat în parteneriat cu Centrul de Resurse pentru Participare Publică şi Fundaţia Parteneri pentru Dezvoltare Locală) şi „Informarea publică – o necesitate” (finanţare din partea Agenţiei Naţionale de Dezvoltare a Zonelor Miniere şi Asociaţia Naţională Birourilor de Consultare cu Cetăţenii). Aceste proiecte au contribuit la dezvoltarea unor mecanisme de participare publică la nivelul oraşului Horezu: s-a înfiinţat Consiliul pentru transparenţă locală format din reprezentanţi ai tuturor satelor componente şi ai grupurilor sociale din oraş (agenţi economici, ceramişti, agricultori, proprietari de pensiuni etc.); s-au organizat Comitete Consultative Cetăţeneşti pe diferite probleme de interes public şi la nivelul satelor aparţinătoare; au început să se facă periodic sondaje de opinie pe diferite probleme locale; s-a înfiinţat un punct de informare publică şi s-au organizat sesiuni de informare publică. Autorităţile publice din Horezu consideră că este necesar să îmbunătăţească strategia de comunicare cu cetăţenii, deoarece multe dintre acţiunile şi proiectele administraţiei publice locale nu sunt cunoscute suficient de populaţie şi din acest motiv există încă nemulţumiri şi participarea la luarea deciziei şi la implementare este încă destul de scăzută. Site-ul primăriei Horezu conţine informaţii despre toate proiectele administraţiei publice, despre consultările care au loc, despre actele normative care urmează a fi supuse dezbaterii, toate formularele necesare pentru solicitare de informaţii publice. O secţiune specială pe site este dedicată participării cetăţeneşti, în care este prezentată activitatea comitetelor consultative, sunt anunţate dezbaterile publice, sunt publicate actele normative locale ce urmează a fi supuse discuţiei şi diferitele acţiuni cetăţeneşti care au loc. Cu toate aceste eforturi, 370 CLAUDIA PETRESCU 20 iniţiativa pentru organizarea dezbaterilor publice aparţine primăriei, cetăţenii şi organizaţiile neguvernamentale fiind destul de pasive, încă. Majoritatea cetăţenilor şi organizaţiilor neguvernamentale care vin să solicite informaţii se interesează în special de modalităţile de accesare a finanţărilor. Rata de răspuns la sondajul de opinie întreprins de administraţie în mai 2008 a fost de aproximativ 24% (din 300 de chestionare trimise cetăţenilor s-au primit 70 de răspunsuri). Impactul implementării strategiei • Ca urmare a implementării activităţilor din cadrul direcţiei de dezvoltare a turismului s-a înregistrat în zonă o creştere a gradului de ocupare a unităţilor de cazare şi a pensiunilor – un impact deosebit a avut contactarea a peste 200 de agenţii de turism în cadrul târgurilor de turism la care a fost prezentă „Asociaţia Depresiunea Horezu”. • 32 proprietari de pensiuni din Horezu pot presta în mod legal profesia de „administrator de pensiune”, în unităţi acreditate de către Ministerul Turismului, în acest fel crescându-le şansa de a accesa fondurile UE. • Ca urmare a creşterii spiritului asociativ şi dezvoltării relaţiilor de colaborare între sectoarele public, privat şi civil, Asociaţia „Depresiunea Horezu” a reuşit să formeze un Grup de Acţiune Locală, a aplicat şi a fost selectată ca teritoriu în cadrul programului Leader, al Ministerului Agriculturii, Apelor şi Dezvoltării Rurale. • Echipa de planificare din cadrul primăriei a devenit activă, participând la numeroase întâlniri pentru a prezenta experienţa dobândită. • Horezu a devenit un model pentru modul de organizare şi acţiune la nivelul judeţelor Vâlcea şi Gorj. • Efectul declarării satelor componente ale oraşului Horezu ca spaţii rurale îl reprezintă accesarea fondurilor SAPARD pentru construcţia de pensiuni turistice. Sunt cca 10 pensiuni construite din aceste fonduri europene, în anii 2005–2006. • Studiile elaborate în cadrul Şcolii de vară organizate cu 40 de studenţi arhitecţi şi urbanişti au permis (a) interzicerea circulaţiei maşinilor în centrul oraşului (zona magazinelor) şi amenajarea acestuia; (b) realizarea de materiale publicitare de promovare a oraşului şi a zonei (hărţi, pliante). Tot pe baza acestor studii se intenţionează să se realizeze reabilitarea faţadelor clădirilor vechi din centrul oraşului. • Datele colectate de către studenţi în cadrul şcolii de vară „De vorbă cu actorii locali” sunt utilizate în cadrul proiectelor de finanţare care sunt întocmite. Aceste studii sunt punctul de pornire pentru elaborarea programelor şi proiectelor de acţiune viitoare. • Crearea paginii web a localităţii a condus la o mai bună promovare a acesteia, fapt ce a permis cunoaşterea zonei şi a atras turişti. Sunt proprietari de pensiuni care şi-au atras clienţii prin intermediul site-ului. Această pagină web a obţinut locul III pe ţară la concursul Comunitatea Virtuală. 21 IMPLICAŢIILE PARTICIPĂRII ASUPRA DEZVOLTĂRII LOCALE 371 • Participarea la sesiunile de instruire a determinat apariţia unor schimbări în managementul administraţiei publice locale – au fost elaborate 55 de propuneri pentru proiecte pentru investiţii viitoare, fapt ce permite o planificare bugetară corectă. • Participarea la procesul de planificare strategică şi la sesiunile de instruire a condus la o mai bună cooperare între membrii comunităţii. Un rezultat al acestei cooperări este organizarea unor tabere de vară pentru elevi, în cadrul cărora s-a realizat un parteneriat între proprietarii de pensiuni, meşterii olari şi firmele de transport. • Crearea Asociaţiei „Văleanu” a romilor din Săliştea a facilitat obţinerea de fonduri Phare în parteneriat cu administraţia publică locală pentru reabilitarea drumului de acces Săliştea – Romanii de sus – Romanii de jos. • Obţinerea statutului de staţiune turistică a permis accesarea fondurilor Phare pentru dezvoltarea infrastructurii regionale, prin proiectul „Reabilitarea şi dezvoltarea infrastructurii generale şi turistice în zona cultural-istorică a Depresiunii Horezu”. • Asumarea unui rol proactiv de către administraţia locală este demonstrată nu numai de iniţierea de proiecte, ci şi de iniţierea unor proiecte în parteneriat cu alte primării (proiectul de reabilitare a infrastructurii turistice), atragerea prin scrisori şi invitaţii a unor personalităţi (vizita prinţului Charles la mânăstirea Hurezi în 2005) şi realizarea unui acord de înfrăţire cu oraşul La Detrousse din Franţa. • Administraţia publică a adoptat o serie de mecanisme moderne de stimulare a participării publice, cum ar fi: sondajele de opinie, înfiinţarea de comitete consultative, publicarea pe site a tuturor actelor normative ce urmează a fi supuse dezbaterii şi a diferitelor acţiuni cetăţeneşti ce au loc şi care urmează a fi întreprinse. Lecţii învăţate • Este necesară o îmbunătăţire a diseminării rezultatelor proiectului în chiar interiorul comunităţilor, astfel încât membrii acestora să conştientizeze că rezultatele proceselor de planificare strategică sunt puse în practică şi cum anume sunt implementate. Altfel există riscul ca actorii locali să considere că acest document nu are finalitate, să îşi piardă încrederea în procese participative iniţiate de administraţia publică: Ideile au rămas acolo – tot ce s-a spus, s-a uitat (reprezentant agent economic, Horezu). • Echipa de implementare a strategiei ar trebui să fie formată dintr-un număr mai restrâns de persoane, cu atribuţii şi termene precise. În momentul de faţă, echipa de implementare este formată dintr-un număr mare de membri (10–15 persoane), ceea ce duce la o diluare a responsabilităţilor, existând riscul ca activităţile propuse să nu fie realizate. • Pentru dezvoltarea turismului, urmând exemplul staţiunii Rânca, şi-au propus înfiinţarea unui sat de vacanţă prin concesionarea de terenuri care să aducă fonduri la bugetul public. Atragem atenţia asupra necesităţii ca aceste intervenţii să fie făcute prin apărarea interesului public, păstrarea resurselor naturale valoroase şi păstrarea spiritualităţii munţilor şi locuitorilor zonei. 372 CLAUDIA PETRESCU 22 • Întrucât s-a dovedit că rolul unor facilitatori profesionişti este esenţială pentru succesul proceselor de planificare participativă şi calitatea rezultatelor obţinute, instruirea unor asemenea facilitatori – agenţi ai schimbării – care să lucreze pentru agenţiile de dezvoltare regională sau alte instituţii publice judeţene şi locale, în vederea accesării fondurilor structurale ale UE, este necesară şi deosebit de importantă. CONCLUZII Proiectul derulat de către Fundaţia Parteneri pentru Dezvoltare Locală în Horezu (FPDL) a avut ca scop dezvoltarea cunoştinţelor şi tehnicilor care pot facilita procesele participative pentru elaborarea planurilor şi strategiilor de dezvoltare locală. Demersul celor de la FPDL a urmărit formarea şi întărirea capacităţilor locale, plecând de la identificarea nevoilor şi resurselor comunitare. Analiza finală o vom realiza pe câteva dimensiuni care să ne permită a vedea implicaţiile participării comunitare asupra dezvoltării: abilitarea comunitară (empowerment comunitar), consolidarea potenţialului de acţiune (capacity building) şi asociativitatea. 18 Abilitarea comunitară (empowerment comunitar) presupune dezvoltarea capacităţilor actorilor locali de a se autosusţine şi a-şi controla mediul de viaţă. Întărirea capacităţii actorilor sociali de a-şi rezolva singuri problemele se realizează prin sporirea spaţiului de oportunităţi şi prin orientarea psihologică spre controlarea mediului de viaţă într-o mai mare măsură. Procesul de întărire a capacităţilor presupune: acces la informaţii, participarea la luarea deciziilor locale, responsabilizarea instituţiilor publice şi dezvoltarea capacităţii de autoorganizare locală. Acţiunile ce se pot întreprinde în acest sens sunt: întărirea capacităţii grupurilor de iniţiativă locală de a deveni o voce în comunitate (să participe la întâlnirile Consiliului Local, să discute cu oamenii şi apoi să prezinte problemele lor în faţa administraţiei publice locale), investiţii în formarea unor lideri (actorii sociali care au capital sociouman) şi organizarea de întâlniri publice în diferite zone ale comunităţilor prin care aceştia să fie obişnuiţi să participe la luarea deciziilor. Analizând rezultatele proiectului, dar şi activităţile întreprinse după finalizarea acestuia, putem afirma că s-a dezvoltat capacitatea actorilor locali de a se autosusţine: grupul de iniţiativă organizat cu ocazia întocmirii planificării strategice a devenit o voce activă în comunitate, au fost formaţi lideri formali, au avut loc întâlniri publice, accesul la informaţii a devenit mult mai facil, capacitatea de autoorganizare a administraţiei publice a crescut foarte mult. O problemă este aceea că aceste acţiuni au fost întreprinse în special de administraţia publică şi avem o dezvoltare locală de sus în jos, cetăţenii fiind pasivi încă. În localitatea Horezu, reprezentanţii administraţiei publice sunt cei care iniţiază acţiunile de dezvoltare şi care le susţin foarte mult. În permanenţă sunt căutate soluţii pentru o participare cât mai activă a cetăţenilor la luarea deciziilor şi la implementarea 18 Sandu, D., op. cit., p. 215–216. 23 IMPLICAŢIILE PARTICIPĂRII ASUPRA DEZVOLTĂRII LOCALE 373 lor. Există o anumită nemulţumire la nivelul primăriei legată de participarea cetăţenilor la viaţa comunităţii, aceştia aducând în discuţie numai problemele personale, luând parte doar ocazional la întâlnirile organizate şi nefiind interesaţi de ce se întâmplă în comunitate decât foarte rar şi mai ales atunci când e vorba de infrastructură sau utilităţi. Majoritatea liderilor formaţi sunt din cadrul administraţiei publice, deoarece ei sunt cei care au participat la diverse cursuri de formare, au întocmit proiecte, au discutat cu locuitorii şi s-au implicat şi în implementarea activităţilor. Grupul de iniţiativă format cu ocazia elaborării strategiei locale de dezvoltare a cunoscut o dinamică moderată în ultimii patru ani, majoritatea reprezentanţilor administraţiei publice şi a instituţiilor publice rămânând activi şi devenind o voce destul de puternică în comunitate. Mulţi dintre membrii grupului de iniţiativă au format asociaţii neguvernamentale şi au accesat fonduri europene, în acest demers fiind sprijiniţi de primărie. Avem de-a face cu o participare a elitelor la activităţile de consultare publică. Problema cea mare este legată de diseminarea informaţiei primite care nu se prea realizează. Deşi majoritatea membrilor grupurilor de iniţiativă dispun de capital sociouman în comunitate, ei diseminează foarte puţin informaţia primită. Angajaţii primăriei care se ocupă de partea de informare şi de proiectele cu finanţare externă sunt liderii care dispun de cel mai mare capital de încredere din partea populaţiei, însă timpul nu le permite să meargă foarte des pe teren şi să se întâlnească cu cetăţenii. Prin formarea comitetelor consultative cetăţeneşti se încearcă organizarea de întâlniri publice în satele aparţinătoare şi în alte locuri din oraş, astfel încât oamenii să fie obişnuiţi să participe la luarea deciziilor şi la implementarea lor. 19 Consolidarea potenţialului de acţiune (capacity building) – vizează acţiuni de sporire a stocului de capital uman la nivelul actorilor sociali, în vederea creşterii şanselor lor de a contribui eficient la realizarea proiectelor de dezvoltare comunitară. Principalele acţiuni care se cer a fi întreprinse sunt: training-uri în domeniul managementului de proiect cu actorii locali, prezentarea unor modele de bune practici din alte comunităţi, prezentarea oportunităţilor de finanţare externă existente, realizarea de parteneriate microregionale şi crearea unor mecanisme de participare locală la nivelul APL (comunicarea mai bună dintre instituţiile publice şi comunitate). În Horezu s-au organizat numeroase training-uri şi schimburi de experienţă cu alte comunităţi, astfel încât să crească stocul de capital uman al actorilor locali. Instruirea a fost relevantă şi utilă, atât pentru dezvoltarea personală a participanţilor cât şi pentru îmbunătăţirea performanţelor la locul de muncă, având un impact favorabil asupra atitudinii proactive a administraţiei în susţinerea dezvoltării locale. Proiectul a identificat şi a format agenţi locali ai schimbării care să devină promotori ai conceptului de dezvoltare economică locală prin planificare participativă. Aceştia au devenit membri ai echipei de planificare şi implementare a strategiei. 19 Ibidem, p. 214–215. 374 CLAUDIA PETRESCU 24 Ca urmare a dezvoltării cunoştinţelor şi aptitudinilor, dar şi a procesului de consolidare a echipelor de planificare din cadrul primăriei, aceasta a devenit pro- activă şi dinamică. După cum au spus în cadrul interviului reprezentanţi al primăriei Horezu: Înainte Primăria era o instituţie de eliberat adeverinţe, acum a devenit o primărie lucrativă! (reprezentant APL). Antrenarea în cadrul procesului de planificare strategică şi a cursurilor de pregătire a membrilor comunităţilor învecinate a permis creşterea coeziunii nu numai în comunitate, ci şi între comunităţi. Efectul pozitiv major al acestei creşteri îl reprezintă înfiinţarea asociaţiilor intercomunale din Horezu şi Tomşani şi proiectul demarat deja de constituirea unei asociaţii regionale – Oltenia de sub munte. Asistăm şi la crearea unei identităţi regionale a comunităţilor din Oltenia de sub munte, pe baza similitudinilor existente între resursele de care dispun şi posibilităţile de dezvoltare. Au încercat să facă o apropiere între comunităţi, să pară că lumea e mai mică (reprezentant ONG, Horezu). Asociativitatea – este un element-cheie al dezvoltării locale, prin capitalul social pe care îl presupune. Un beneficiu major al proiectului l-a constituit creşterea capitalului social în comunitate. Nucleul de valori al capitalului social este reprezentat de încredere, toleranţă şi asociativitate. Toleranţa este o formă a încrederii interpersonale sau intergrupale şi în acelaşi timp, cea mai importantă componentă în constituirea capitalului social. Lucrul pe ateliere a permis o cunoaştere mai bună a participanţilor şi crearea unor interacţiuni interpersonale. Pe baza acestora s-a format încrederea atât în instituţii, cât şi între membrii comunităţii. Efectul imediat următor l-a reprezentat dezvoltarea fenomenului asociativ. În ultimii ani, conform datelor culese prin cercetare, fenomenul asociativ a cunoscut o explozie în Horezu, datorită conştientizării „puterii” pe care o oferă (oferă reprezentativitate şi dă tărie dialogului), cât şi interesului economic (subvenţiile se acordă producătorilor agricoli, numai dacă sunt cuprinşi în asociaţii). Fenomenul asociativ a cunoscut o explozie nu numai din punct de vedere cantitativ, ci şi calitativ, organizaţiile neguvernamentale elaborând proiecte de finanţare şi luând parte la acţiunile de dezvoltare locală. Trebuie specificat că organizaţiile societăţii civile sunt sprijinite masiv de administraţia locală, care este partener în toate proiectele, asigură cofinanţarea şi ajută la scrierea propunerilor de finanţare prin departamentul de integrare europeană din primărie. Asocierea cea mai greu de realizat a fost cea a meşterilor olari, care au fost implusionaţi în acest demers de către administraţia publică. Printre olari existau mai mulţi lideri informali care aveau interese divergente şi nu înţelegeau beneficiile asocierii. Achiziţionarea de magazine pentru comercializarea mărfii olarilor, oferirea de spaţiu la drumul naţional pentru amplasarea acestora şi publicitatea făcută pe internet au fost motivele care i-au făcut pe meşterii olari să se asocieze. Participarea publică în Horezu s-a datorat leadership-ului şi nu structurii sociale existente. Proiectul a demarat datorită unei „fiice a oraşului” care a venit şi a mobilizat elitele să participe la efortul comun de dezvoltare locală, apoi liderii 25 IMPLICAŢIILE PARTICIPĂRII ASUPRA DEZVOLTĂRII LOCALE 375 informali creaţi în urma programelor de training, a schimburilor de experienţă şi a sesiunilor de informare au fost cei care au dus mai departe implementarea strategiei şi chiar au depăşit obiectivele propuse iniţial. Asistăm la o participare masivă şi activă a elitelor locale la dezvoltarea comunităţii şi la implementare obiectivelor strategiei. Această participare activă se datorează acelui sentiment de „proprietate colectivă” creat în procesul de elaborare a strategiei şi unui efect de contagiune apărut în comunitate. În comunităţile localităţii unde nu există liderii informali acceptaţi de ceilalţi indivizi, unde încrederea în semeni şi în instituţiile publice este scăzută, procesul de dezvoltare s-a desfăşurat mai lent. Se fac eforturi mari pentru o participare activă cât mai numeroasă a cetăţenilor şi administraţia publică locală încearcă să creeze mecanismele necesare. Horezu este o comunitate în care se întâlnesc primele două forme de participare prevăzute de către Organizaţia pentru Cooperare Economică şi Dezvoltare (OECD), respectiv informarea şi consultarea, şi în care se doreşte introducerea şi a celei de-a treia forme – cea a participării active în care cetăţenii sunt implicaţi în diferitele faze ale procesului de politică publică, fiind o relaţie bazată pe principii de parteneriat între cei doi actori. Implicare activă a cetăţenilor presupune că ei pot participa la fixarea obiectivelor de politică publică, pot să îşi exprime opiniile referitoare la diferitele opţiuni de politică publică sau pot propune strategii de intervenţie. O astfel de implicare activă este numai la nivelul elitelor şi la cel al asociaţiilor neguvernamentale care iniţiază acţiuni/proiecte de rezolvare a unor probleme comunitare şi participă la dezbaterile în care se propun strategii de intervenţie pentru diferite probleme ce apar. În cazul localităţii Horezu, obiectivele prevăzute de Banca Mondială pentru un proces ce presupune participarea publică au fost realizate în mare măsură: a crescut capacitatea actorilor locali de a iniţia acţiuni de dezvoltare, obiectivele propuse în strategie au răspuns nevoilor locale de dezvoltare şi a scăzut timpul de implementare a diferitelor decizii. BIBLIOGRAFIE 1. Almond, G., Verba, S., Cultura civică. Atitudini politice şi democraţie în cinci naţiuni, CEU Press, Bucureşti, Editura Du Style, 1996. 2. Bhatnagar, B., Williams, A. C., Participatory Development and the World Bank, The World Bank, 1992. 3. Bhatnagar, B., „Participatory Development and the World Bank: Opportunities and Concerns”, în Participatory Development and the World Bank, The World Bank, 1992. 4. Bryson, J. M., Planificarea strategică pentru organizaţii publice şi nonprofit, Chişinău, Editura Arc, 2002. 5. Carroll, T., „Capacity Building for Participatory Organizations”, în Bhatnagar, B. şi Williams, A. C., Participatory Development and the World Bank, The World Bank, 1992. 6. Frank, F., Smith, A., The community development. A tool to build community capacity, Minister of Public Works and Government Services, Canada, 1999. 7. Fisher, F., Buiding bridges between citizens and local governments through participatory planning, United Nations Center for Human Settlements, 2001. 376 CLAUDIA PETRESCU 26 8. Irvin, R. A., Stansbury, J., Citizen participation in decision making: Is it worth the effort?, în „Public Administration Review”, nr. 64, 2004. 9. Kweit, M. G., Weit, R. W., Citizen Participation and Citizen Evaluation in Disaster Recovery, în „The American Review of Public Administration”, nr. 34, 2004. 10. Kweit, M. G., Weit, R. W., Participation, Perception of Participation, and Citizen Suport, în „American Politics Research”, nr. 35, 2007. 11. Meny Y., Thonieg J.-C., The public policies, Bologna, Il Moligno, 1996. 12. Morrell, M. E., Citizen’s Evaluations of Participatory Democratic Procedures: Normative Theory Meets Empirical Science, „Political Research Quarterly”, nr. 52, 1999. 13. Moynihan, D., Normative and Instrumental Perspectives on Public Participation: Citizen Summits in Washington, D.C., în „The American Review of Public Administration”, nr. 33, 2003. 14. Osborne, D., Gaebler, T., Reinventing Government. How the entrepreneurial Spirit is Transforming the Public Sector, A Plume Book, 1993. 15. Pollak, P. B., Does Citizen Participation Matter?: Toward the Development of Theory, în „Nonprofit and Voluntary Sector Quarterly”, nr. 16, 1985. 16. Putnam, R., Bowling Alone. The Collapse and Revival of American Community, Touchstone Book, 2001. 17. Putnam, R., Cum funcţionează democraţia? Tradiţiile civice ale Italiei moderne, Iaşi, Editura Polirom, 2001, 18. Roberts, N., Public Deliberation in an Age of Direct Citizen Participation, în „The American Review of Public Administration”, nr. 34, 2004. 19. Sandu, D., Dezvoltare comunitară. Cercetare, practică, ideologie, Iaşi, Editura Polirom, 2005. 20. Sandu, D., Sociabilitatea în spaţiul dezvoltării: încredere, toleranţă şi reţele sociale, Iaşi, Editura Polirom, 2003. 21. Trousdale, W., The Manual „Strategic Planning for Local Economic Development” – A resource guide for local governments and civil society organizations (Manualul „Planificare strategică pentru dezvoltare economică locală – ghid pentru autorităţi locale şi organizaţii ale societăţii civile”), Ecoplan International, UN – Habitat, 2003. 22. Weil, M., The Handbook of community practice, Londra, Sage Publications, 2005. 23. Yang, K., Trust and Citizen Involvement Decision: Trust in Citizens, Trust in Institutions and Propensity to Trust, în „Administration & Society”, nr. 38, 2006. 24. *** CERE, Există participare publică în România?, 2006. 25. *** OECD, Citizens as Partners. OECD Handbook on Information, Consultation and Public Participation in Policy - Making, 2001, www. oecd.org. 26. *** OECD, Evaluating Public Participation in Policy Making, www. oecd.org. he article is rooted in the question: What particularly makes a local development program work? This way, the article T analyzes the factors that contribute to the success of local development and the problems that frequently appear in it. Our endeavor is concentrating on the evidentiation of the fundamental role that the participation of all the social actors of the community plays in the implementation of a local development program. Finally, it is presented and debated also the performance of Horezu town within the economic development program that the community engaged in. Keywords: Local development, participation, community, Development Programme. 